બાબા રામદેવ : જુઓ, 24 કલાકમાંથી 6 કલાકની ઊંઘ, આઠથી બાર કલાક કામના બાદ કરો તો પણ અડધો કલાક યોગ માટે સમય ફાળવી શકાય છે. યોગથી 8 થી 12 કલાક સારી રીતે કામ કરવાની તાકાત આવે છે. મારા જેવા તો 16 કલાક કામ કરે છે. હિમોગ્લોબિન ઓછું નહીં થાય, બીપી-સુગર-વેઈટ બેલેન્સમાં રહેશે. બોડી, માઈન્ડ, થોટ, ઈમોશન્સ પરફેક્ટ રહેશે. તમે જ્યાં સમય મળે ત્યાં યોગ કરી શકો છો. ઊભા રહીને તાડાસન કરી શકો છો, કોણાસન, પાદ હસ્તાસન, અર્ધચક્રાસન કરી શકો છો. સૌથી મોટો લાભ યોગમાં પ્રાણાયમથી થાય છે જે આપ ક્યાંય પણ બેઠા બેઠા કરી શકો છો. કપાલભાતિ, પ્રાણાયામ, ભ્રામરી ગમે ત્યાં કરી શકાય છે. યોગ યુનિવર્સલ છે. આજે દેશમાં પાંચ કરોડથી વધારે લોકો યોગ કરવા માંડ્યા છે. 20-25 કરોડ લોકો ક્યારેક ક્યારેક યોગ કરે છે. સો કરોડથી વધારે લોકો કપાલભાતિ અને અનુલોમ-વિલોમ સમજીને કરે છે. હવે આ અનુષ્ઠાન આગળ ધપાવવાનું છે. મારું ભારત સ્વસ્થ બને, સફળ- સમૃદ્ધ બને, બધાના જીવનમાં હેલ્થ, હેપિનેસ, પ્રોસ્પેરિટી, પીસ આવે.. અને યોગ એવું માધ્યમ છે એમાં કાંઈ ખર્ચ નથી કરવાનો, વગર પૈસાનો આ ઈન્શ્યોરન્સ છે, ફ્રી ફોર ઓલ, હેલ્થ ફોર ઓલ. યોગ ફ્કત યોગ દિવસ માટે જ નહીં કાયમ કરો અને સ્વસ્થ અને તંદુરસ્ત રહો એવી સૌને શુભેચ્છા.